APSTIPRINU (03.02.2020.)

Ogres novada pašvaldības īpašuma

izsoles komisijas

priekšsēdētājs R.Vītols \_\_\_\_\_\_\_\_\_\_\_\_\_

NEKUSTAMĀ ĪPAŠUMA

**“NAGLAS”, ĶEIPENES PAGASTĀ, OGRES NOVADĀ**

IZSOLES NOTEIKUMI

1. **Vispārīgie noteikumi**
   1. Nekustamā īpašuma **“Naglas”, Ķeipenes pagastā, Ogres novadā**, kadastra numurs 7456 502 0005, kas sastāv no dzīvojamās mājas ar kopējo platību 205.4 m², kadastra apzīmējums 7456 002 0045 011, kūts ar kopējo platību 153.5 m², kadastra apzīmējums 7456 002 0045 012 un šķūņa ar kopējo platību 23.0 m², kadastra apzīmējums 7456 002 0045 013 (turpmāk – Nekustamais īpašums), izsoles noteikumi (turpmāk – Noteikumi) nosaka kārtību, kādā organizējama Nekustamā īpašuma izsole atbilstoši Publiskas personas mantas atsavināšanas likumam.
   2. Izsoli organizē Ogres novada pašvaldības īpašumu izsoles komisija (turpmāk – komisija).
   3. **Izsole notiks 2020.gada 6.martā plkst.10:00,** Brīvības ielā 33, Ogres novada pašvaldības mazajā sēžu zālē. **Izsole ir atklāta un mutiska ar lejupejošu soli.**
   4. Nekustamā īpašuma izsoles sākumcena – **EUR 2936,00** (divi tūkstoši deviņi simti trīsdesmit seši *euro*).
   5. Nodrošinājuma nauda – 10 % no Nekustamā īpašuma nosacītās cenas, t.i., **EUR** **293,60** (divi simti deviņdesmit trīs *euro* un 60 centi)– jāieskaita Ogres novada pašvaldības kontā: Valsts Kase, Nr.LV25TREL9800890740210, TRELLV22 ne vēlāk kā vienu dienu pirms izsoles. Nodrošinājums uzskatāms par iesniegtu, ja attiecīgā naudas summa ir saņemta iepriekš norādītajā bankas kontā.
   6. Izsoles solis – **EUR 100** (simts *euro*).
   7. Sludinājumi par Nekustamā īpašuma izsoli publicējami laikrakstos “Latvijas Vēstnesis”, Ogres novada laikrakstā un Ogres novada pašvaldības mājaslapā internetā.
2. **Nekustamā īpašuma raksturojums**
   1. Nekustamais īpašums sastāv no dzīvojamās mājas ar kopējo platību 205.4 m², kadastra apzīmējums 7456 002 0045 011, kūts ar kopējo platību 153.5 m², kadastra apzīmējums 7456 002 0045 012 un šķūņa ar kopējo platību 23.0 m², kadastra apzīmējums 7456 002 0045 013.
   2. Ogres novada pašvaldības īpašuma tiesības uz Nekustamo īpašumu nostiprinātas Ķeipenes pagasta zemesgrāmatas nodalījumā Nr.311.
   3. Dzīvojamā māja ilgstoši netiek apdzīvota. Nepieciešams ieguldīt papildus finanšu līdzekļus mājas tehniskā stāvokļa uzlabošanā un labiekārtošanā.
   4. Zeme neietilpst Nekustamā īpašuma sastāvā. Nekustamais īpašums saistīts ar zemes gabalu Naglas, kadastra Nr.7456 002 0045, Ķeipenes pagasta zemesgrāmatas nodalījuma Nr.300. Zemes īpašnieks: SIA "IRI Forest Assets Latvia", reģistrācijas numurs 44103037525.
   5. Piebraukšana pie Nekustamā īpašuma sākotnēji pa asfaltēta, vēlāk pa grantēta seguma ceļiem.
   6. Nekustamajam īpašumam nav apgrūtinājumi.
   7. Sīkāka informācija par Nekustamo īpašumu pa tālruni (+371) 26425498 (Ķeipenes pagasta pārvaldes vadītājs Vilnis Sirsonis). Informācija par izsoles norisi pa tālruni (+371) 65049153 (komisijas locekle Laura Kriviša – Budnika).
3. **Izsoles priekšnoteikumi**
   1. Izsolē var piedalīties jebkura fiziskavai juridiska persona, arī personālsabiedrība, kura saskaņā ar Latvijas Republikā spēkā esošajiem normatīvajiem aktiem var iegūt īpašumā Nekustamo īpašumu un noteiktajā termiņā ir izpildījusi šajos Noteikumos noteiktos priekšnoteikumus.
   2. Lai piedalītos izsolē personai jāreģistrējas **līdz 2020.gada 5.marta plkst.15.00**, Brīvības ielā 33, Ogrē, Apmeklētāju pieņemšanas centrā, iesniedzot šādus dokumentus:

**Juridiskai personai kā arī personālsabiedrībai:**

* + 1. iesniegums;
    2. apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par nekustamā īpašuma iegādi;
    3. kvīts par nodrošinājuma naudas samaksu.

**Fiziskai personai:**

* + 1. iesniegums, norādot personas kodu, dzīves vietas adresi un tālruņa numuru;
    2. kvīts par nodrošinājuma naudas samaksu.
  1. Ja persona ir izpildījusi šo Noteikumu 3.2.apakšpunktu un tā apakšpunktos noteiktās prasības, tā tiek reģistrēta izsoles dalībnieku reģistrācijas lapā, kurā norāda: dalībnieka kārtas numuru; fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas numuru, juridisko adresi, atzīmi par šo Noteikumu 3.2.apakšpunkta apakšpunktos iesniegtajiem dokumentiem. Reģistrētajam izsoles dalībniekam izsniedz reģistrācijas apliecību.

1. **Izsoles dalībnieks netiek reģistrēts, ja:** 
   1. nav iesniedzis vai uzrādījis visus šo Noteikumu 3.2.apakšpunkta apakšpunktos noteiktos dokumentus;
   2. vēl nav iestājies vai jau beidzies izsoles reģistrācijas termiņš;
   3. ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
   4. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
2. **Izsoles process**
   1. Izsolē var piedalīties personas, kuras atzītas par izsoles dalībniekiem un kurām izsniegtas izsoles dalībnieka reģistrācijas apliecības.
   2. Izsole var notikt arī tad, ja reģistrējies un uz izsoli ir ieradies viens dalībnieks.
   3. Ja noteiktajā laikā ir reģistrējušies vairāk par vienu dalībnieku, bet uz izsoli ierodas viens dalībnieks, izsoli atliek uz divām stundām. Ja pēc divām stundām nav ieradušies pārējie dalībnieki, izsoles vadītājs paziņo vienu no šādiem komisijas lēmumiem:
      1. sākt izsoli, piedaloties vienam izsoles dalībniekam;
      2. noteikt, ka izsole nenotiek.
   4. Uzskatāms, ka dalībnieks, kurš nav ieradies uz izsoli, atteicies no dalības izsolē un viņam nodrošinājuma nauda netiek atmaksāta.
   5. Ja izsoles vadītājs konstatē, ka uz izsoli ieradies tikai viens dalībnieks, un ir pieņemts Noteikumu 5.3.1.apakšpunktā minētais lēmums, izsoles vadītājs piedāvā šim dalībniekam solīt Nekustamā īpašuma pirkuma cenu atbilstoši Noteikumos noteiktajai kārtībai. Nekustamais īpašums tiks pārdots vienīgajam dalībniekam, ja tiks piedāvāta cena, kas ir augstāka par slepeno cenu vai vienāda ar slepeno cenu. Dalībnieks, kas neapstiprina gatavību iegādāties Nekustamo īpašumu par nosolīto cenu, uzskatāms par atteikušos no dalības izsolē.
   6. Ja izsole nenotiek, reģistrētajam dalībniekam, kurš ieradies uz izsoli, ir tiesības pieprasīt atpakaļ nodrošinājuma naudu, kas jāatmaksā septiņu dienu laikā no pieprasījuma saņemšanas.
   7. Ja dalībnieks nepieprasa iemaksāto summu, viņam ir tiesības saņemt jaunu reģistrācijas apliecību un piedalīties atkārtotā izsolē bez šo Noteikumu 3.2.apakšpunkta apakšpunktos minēto dokumentu uzrādīšanas un iesniegšanas.
   8. Ja izsoles dalībnieks neierodas uz atkārtotās izsoles pārreģistrāciju, viņš zaudē tiesības piedalīties šajā izsolē.
   9. Izsoles dienā, ieejot izsoles telpās, dalībnieks uzrāda izsoles sekretāram dalībnieka reģistrācijas apliecību.
   10. Izsoles sekretārs pēc personu apliecinoša dokumenta pārbauda dalībnieka vai tā pilnvarotās personas personību (un pilnvarojuma apjomu) un izsniedz dalībnieka solīšanas karti ar numuru. Solīšanas kartes numurs atbilst dalībnieka reģistrācijas apliecībā ierakstītā dalībnieka reģistrācijas numuram.
   11. Izsoles dalībnieki pirms izsoles sākšanas paraksta izsoles Noteikumus, apliecinot, ka viņi ir iepazinušies ar izsoles Noteikumiem un viņiem šajā sakarā nav nekādu pretenziju.
   12. Izsoles gaita tiek protokolēta. Izsoles protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.
   13. Komisijas priekšsēdētājs, atklājot izsoli, iepazīstina ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
   14. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.
   15. Solīšana notiek pa vienam izsoles solim.
   16. Komisijas priekšsēdētājs īsi raksturo pārdodamo Nekustamo īpašumu, paziņo tā sākuma cenu, kā arī izsoles soli – summu par kādu cena katrā nākamajā solī tiek pazemināta, vai arī Noteikumu 5.20.apakšpunktā noteiktajā gadījumā paaugstināta ar katru nākamo solījumu, t.i. par 100 EUR., iepazīstina dalībniekus ar izsoles procesuālo kārtību un slepenās cenas esamību, neatklājot tās apmēru.
   17. Pēc komisijas priekšsēdētāja ziņojuma sākas solīšanas process. Pirmā solījuma laikā nosacītā cena tiek paaugstināta par izsoles soli, savukārt, ar katru nākamo solījumu, nosacītā cena tiek pazemināta par izsoles soli un solīšanas process norit atbilstoši Noteikumu 5.16.apakšpunktā noteiktajai kārtībai.
   18. Slēgtā aploksne ar slepeno cenu novietojama redzamā vietā uz galda.
   19. Solīšana sākas no Nekustamā īpašuma sākumcenas. Veicot solījumu izsoles dalībnieks solīšanas procesā paceļ savu solīšanas karti ar numuru. Ja solījums no izsoles dalībniekiem netiek saņemts, sākumcena tiek pazemināta par Noteikumos noteikto izsoles soli, līdz solījuma saņemšanai. Tad izsoles vadītājs trīs reizes atkārto solīto cenu un, ja neviens cits izsoles dalībnieks nesola šo cenu, fiksē to ar āmura piesitienu.
   20. Ja tiek saņemts solījums vismaz no diviem dalībniekiem, izsole turpinās ar augšupejošu soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu.
   21. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, tad par Nekustamā īpašuma nosolītāju atzīst to dalībnieku, kurš ir pirmais reģistrējies Nekustamā īpašuma izsolei.
   22. Pēc visaugstākās cenas nosolījuma, izsoles vadītājs izsoles dalībnieku klātbūtnē atver aploksni ar slepeno cenu. Ja slepenā cena ir augstāka par piedāvāto cenu, par to paziņo klātesošajiem. Slepeno cenu klātesošajiem nepaziņo. Ja nosolītā augstākā cena ir vienāda vai augstāka par slepeno cenu izsoles vadītājs paziņo izsoles uzvarētāju.
   23. Izsoles dalībnieks, kurš piedāvājis visaugstāko cenu, kas ir augstāka par noteikto slepeno cenu vai vienāda ar slepeno cenu, ar savu parakstu uz izsoles gaitas protokola apliecina tajā norādītās cenas atbilstību nosolītajai cenai. Izsoles dalībnieks, kurš nosolījis Nekustamo īpašumu, bet neparakstās izsoles gaitas protokolā, tādējādi atsakās no nosolītā nekustamā īpašuma.
   24. Izsoles dalībnieks, kurš Nekustamo īpašumu nosolījis, bet neparakstās protokolā, uzskatāms, ka ir atteicies no nosolītā Nekustamā īpašuma. Pēc komisijas lēmuma viņš tiek svītrots no dalībnieku saraksta, un viņam netiek atmaksāta nodrošinājuma nauda.
   25. Nekustamā īpašuma pirkšana tiek piedāvāta izsoles dalībniekam, kurš nosolījis nākamo augstāko cenu.
   26. Pēc izsoles, dalībnieks, kas nosolījis Nekustamo īpašumu, saņem izziņu par izsolē iegūto Nekustamo īpašumu. Izziņā norādīta nosolītā Nekustamā īpašuma cena un samaksas kārtība. Samaksu par nekustamo īpašumu var veikt tikai ar bezskaidras naudas norēķinu.
   27. Izsoles dalībniekiem, kuri nav nosolījuši Nekustamo īpašumu, atmaksā nodrošinājuma naudu 5 (piecu) darba dienu laikā.
3. **Samaksas kārtība**
   1. Nosolītājam sava piedāvātā augstākā summa par nosolīto Nekustamo īpašumu jāsamaksā divu nedēļu laikā no izsoles dienas uz 1.5.apakšpunktā norādīto kontu, atrēķinot iemaksāto nodrošinājuma naudu.
   2. Izsoles rīkotājs sagatavo pirkuma līgumu septiņu dienu laikā pēc pilnas pirkuma maksas samaksas veikšanas un izsoles rezultātu apstiprināšanas.
   3. Ja nosolītājs 6.1.apakšpunktā noteiktajā termiņā nav samaksājis nosolīto summu, komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto Nekustamo īpašumu. Komisija Nekustamo īpašumu piedāvā pirkt par Nosolītāja nosolīto cenu izsoles dalībniekiem, kas izsolē nesolīja, nosūtot piedāvājumu ar norādi, ja visi izsoles dalībnieki apstiprina piedāvājumu, starp tiem rīkojama izsole. Ja izsoles dalībnieki nesniedz atbildi noteiktajā termiņā, tiek uzskatīts, ka tie ir noraidījuši komisijas piedāvājumu.
   4. Ja Nosolītājs vai izsoles dalībnieki atsakās pirkt Nekustamo īpašumu, neveic pirkuma maksas samaksu un/vai neparaksta pirkuma līgumu, kā arī gadījumā, ja neviens pircējs nav pārsolījis izsoles sākumcenu, izsole atzīstama par nenotikušu.
4. **Nenotikusi izsole**
   1. Izsole atzīstama par nenotikušu, ja:
      1. noteiktajā laikā ir reģistrējies viens vai vairāki dalībnieki, bet uz izsoli neviens neierodas;
      2. sākumcena nav pārsolīta;
      3. noteiktajā termiņā neviens dalībnieks nav reģistrējies;
      4. pirkuma maksa 6.1.apakšpunktā noteiktajā termiņā nav samaksāta vai pārējie izsoles dalībnieki 6.3.apakšpunktā norādītajā gadījumā nav apstiprinājuši komisijas piedāvājumu iegādāties Nekustamo īpašumu.
5. **Pirkuma līguma slēgšana**

Pirkuma līgumu paraksta divu nedēļu laikā pēc pilnas pirkuma maksas veikšanas.

1. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Ogres novada pašvaldībai par komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
   2. Ja komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
   3. Izsoles rezultātus apstiprina komisijas priekšsēdētājs.

Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

Ogres novada pašvaldības īpašumu izsoles komisija